NAVODILA ZA DELO:

Danes boš spoznaval(a) geografske značilnosti Južne Azije.

1. V zvezek za geografijo napiši (malo večji) naslov: **JUŽNA AZIJA.** Pod ta naslov napiši (manjši) naslov današnje ure: ZNAČILNOSTI (121-124).

2. Preberi besedilo v učbeniku na straneh 121-124 (do naslova »Jugovzhodna Azija je najbolj tropski del Azije«) **ali** v samostojnem delovnem zvezku na straneh 129-133. Oglej si tudi fotografije in karte.

3. V zvezek prepiši povzetek snovi, ki ga najdeš na naslednjih dveh straneh tega dokumenta.

4. Reši vaje 54, 55 in 56 na straneh 130-133 v samostojnem delovnem zvezku.

5. Na karti Azije poišči države, reliefne enote in reke Južne Azije, ki si jih zapisal(a) v zvezek (v povzetku snovi).



*\*\*\*\*\*\**

*• Če boš pri svojem delu naletel(a) na težave ali se ti bo porodilo kakšno vprašanje, mi piši na moj elektronski naslov:* *martin.stinjek@os-sturje.si*

*• Na zgornji elektronski naslov mi lahko pošlješ tudi svoje rešitve ali zapišeš kakšno drugo geografsko vprašanje / zanimivost / misel ...*

Povzetek snovi:

**JUŽNA AZIJA
ZNAČILNOSTI (121-124)**

**1. Obseg:**

- Države Indijske podceline:

\* Indija (prevladuje hinduizem),

\* Pakistan (prevladuje islam),

\* Bangladeš, Nepal, Butan, Šrilanka …

**2. Površje:**

- Večje reliefne enote:

\* otok Šrilanka (na JV),

\* Dekanski polotok z Dekansko planoto (v sr. delu),

\* Gangeško in Bengalsko nižavje (na S in SV),

\* nižavje ob reki Ind (na SZ): Pandžab = “Peterorečje”,

\* puščava Thar (na SZ),

\* gorovji Himalaja in Karakorum (na S).

**3. Reke:**

- Ganges, Bramaputra, Ind.

**4. Monsuni:**

- Imajo velik vpliv na življenje.

- Posledice: obsežne poplave poleti (Bangladeš).

**5. Prebivalstvo Indije:**

- 16 uradnih jezikov (hindi, angleščina).

- 80 % hindujska vera, 14 % islam, budizem …

- Imajo kastni sistem.

- Prenaseljenost zaradi demografske eksplozije (letna rast preb. = 20 milijonov).

- Večina prebivalcev živi na podeželju. Tisti v mestih pa večinoma v revnih in neurejenih predelih (»barakarska naselja«).

**6. Gospodarstvo:**

- Kmetijstvo (prevladuje; glavni pridelki: pšenica, riž, sladkorni trs, bombaž, čaj …).

- Industrija (se razvija; npr. tekstilna).

- Storitvene dejavnosti (turizem, računalništvo …).